Kusjuures see mehhanism töötaks sama hästi-halvasti nagu praegused mehhanismid, millele heidetakse ette, et ühest küljest saab keegi lapsevägistaja viie aasta pärast välja tagasi, aga teisest küljest  istub mõni enesekaitse korras tapnu kogu aja ära. Kui see lapsevägistaja saab praegu viie aasta pärast välja tagasi, siis järelikult talle kõige karmimat karistust ei määratudki, nii et ka surmanuhtlusega riigis saaks ta samamoodi viie aasta pärast välja. Ja too enesekaitsja, kes on ise oma teost šokis või liiga vaene või liiga ebakompetentne, et ennast kohtus korralikult kaitsta, satuks surmanuhtluse ohtu.